ПРИПРЕМНИ МАТЕРИЈАЛ ЗА ЧИТАЊЕ РОМАНА ЧИЧА ГОРИО

Балзак је рођен у Туру 1799. године, а умро је 1850. Студирао је права и радио је као бележник. Посвећује се писању и за двадесет година неуморног даноноћног писања створио је више од педесет романа са заједничким насловом *Људска комедија* Упознавање ученика са животом и делом Оноре де Балзака.

* *.* У оквиру *Људске комедије*  објављени су познати романи *Евгенија гранде, Чича Горио, Шагринска кожа, Сјај и беда куртизана...*
* XIX век обележава снажан успон буржоазије и њене филозофије живота и сила новца као основна покретачка снага свoг деловања и стила живљења. Када је завршио студије права, требало је, по жељи родитеља, да буде бележник јер је тај позив обезбеђивао друштвени углед и удобан живот. Али, Балзак је хтео да буде писац.

* После првих књижевних неуспеха, опредељује се за издаваштво, потом купује штампарију уз финансијску помоћ родитеља. У овом послу пропада и доживљава материјалну катастрофу која ће га пратити до краја живота; стално је био у дуговима и стално се борио са немаштином. Опет се враћа књижевности решен да пише роман о грађанском рату између монархиста и републиканаца у Бретањи. Одлази на место догађаја, месец и по дана прикупља грађу, враћа се у Париз, пише роман *Последњи шуан* и, свестан његове вредности, потписује га својим именом. После десетогодишњег неуспеха и трагања за уметничким изразом, *Последњи шуан* (1829) је доживео изузетан успех и открио Балзака писца. Од тада па за следећих двадесетак година Балзак ће написати стотину књига пишући из дана у дан, без предаха, по седамнаест сати дневно. Балзак је пример огромне стваралачке снаге, посвећености књижевности и сагоревања у непрекидном стваралачком заносу. Огромна радна енергија је слабила, здравље се све више погоршавало и последњих неколико година, уморан и обузет болешћу, ништа није написао. Умро је 1850. године, на врхунцу славе.
* Балзак је дошао на генијалну идеју да све своје романе обједини у једну целину коју је назвао *Људска комедија*. Сваки роман је посебна целина, али све њих обједињује време, поднебље, менталитет, личности. Неке његове личности јављају се у различитим делима, различитим временима и другачијим амбијентима. Балзак је *Људску комедију* замислио као јединствену целину која би обухватила историју читавог француског друштва прве половине XIX века. Описивао је племиће, банкаре, трговце, индустријалце, чиновнике, студенте, новинаре, официре, сељаке, робијаше, слуге, проститутке, коцкаре, представнике власти. Жигосао је неморал, себичност и лицемерје, нерад и трулост старог аристократског друштва. Његова *Људска комедија* је тако постала и остала историја нарави француског друштва прве половине XIX века.
* Одредите књижевну врсту дела. Ком типу романа припада *Чича Горио*?
* **Књижевна врста**: роман; социјални, психолошки и билдунгс роман (о васпитању).

Издвојте социјалне и психолошке елементе из дела.

* **Социјални**:
* **Психолошки**:

* Одредите локализацију романа: где се радња римана догађа и када?
* Комплетна слика (високог) друштва у делу добија се пресеком више тачака гледишта појединих ликова. Аутор користи овај поступак да би што комплетније и веродостојније приказао догађаје и ликове. Приказ се прелама кроз свест лика, он преузима улогу приповедача и приповедање тече из његове перспективе. Аутор своје ликове ставља у необичне ситуације да би прикупио потребне појединости (ликови прислушкују, шпијунирају кроз кључаоницу...) Како су приказани ликови:
* **Ежен де Растињак**:

-његов изглед и његово порекло

-са каквом намером је дошао у Париз

-ко су његови „учитељи“ који му разбијају све илузије о доброти и племенитости у високом друштву

* **Виконтеса Босеан**:
* **Вотрен**:
* **Чича Горио**:

-шта га чини загонетним и тајанственим на почетку романа

-постепеним разоткривањем његове личности, шта сазнајемо о његовој прошлости

-његово физичко пропадање о чему говори

-какав је његов однос према ћеркама, а какав је њихов према њему

* **Гориове ћерке** :
* Шта сазнајемо о париском високом друштву из пресека наведених перспектива?
* Спољашни план −
* Унутрашњи –
* Шта је узрок таквом понашању које поништава морал и сваки етички принцип? Како је приказан свет сиромашиих?
* На који начин (помоћу којих стилских средстава) аутор приказује простор у делу? Како је описан пансион госпође Вокер? Шта то говори о станарима тог пансиона-какав је њихов социјални положај?

* Кључне композиционе целине у роману:
* Експозиција: упознавање са ликовима.
* Заплет: сукоб.
* Расплет (први): решење Вотренове тајне.
* Расплет (завршни): Гориова смрт и Еженова спознаја (преображај)